**Geir Arild Espnes** (født 23. november 1957) er en norsk helsepsykolog og politiker (Sp) som fra 2019 til 2023 var ordfører i Oppdal kommune. Han har vært professor i helsevitenskap ved NTNUs Institutt for samfunnsmedisin og sykepleie i Trondheim og leder for NTNUs senter for helsefremmende forskning.

Liv og virke
------------

### Utdannelse

Espnes er utdannet befal, sykepleier og markedsøkonom, har hovedfag i psykologi og doktorgrad i helsepsykologi. 

### Forfatterskap

Han har blant annet skrevet boken *Helsepsykologi* sammen med Geir Smedslund.

Han har vært medredaktør for *Handbook of Salutogenesis* på Springer og publisert en rekke artikler.

### Akademiske stillinger

Ved NTNU var han instituttstyrer ved Institutt for sosialt arbeid og helsevitenskap fra 2003–2009 og satt samtidig i ledelsen for Fakultet for samfunnsvitenskap og teknologiledelse. Han er fra 2009 leder for NTNU Senter for helsefremmende forskning (NTNU *Center for Health Promotion Research* og fra 2017 leder for Faggruppe for folkehelse og samfunnsmedisin ved NTNU. Espnes har også vært professor II ved Høgskolen i Sør-Trøndelag.

### Forskningsfelter

Espne har blant annet drevet forskning innen idrettspsykologi og på «hjertets psykologi». Han har fra han ble professor i 1999 særlig konsentrert seg om å forske på faktorer som fremmer helse i befolkninger. Han har i mange år samarbeidet med Australian National University, der han var gjesteprofessor ved Research School of Psychology og æresprofessor ved det samme universitetets medisinske fakultet (Medical School). Han samarbeidet også i mange år med forskere ved University of Papua New Guinea, National University of Singapore, hvor han har vært mentor ved oppbygging av en forskningsavdeling, samt en rekke europeiske universiteter, deriblant Det medisinske universitetet i Warszawa og Universidade Nova de Lisboa. Han har vært og er ved inngangen til 2019 gjesteforeleser/gjesteprofessor ved flere universitet, blant annet Stanford University og Harvard University.Espnes har vært sentral i en rekke store nasjonale og internasjonale forskningsprosjekter, eksempelvis INHERIT, og leder Health Promotion Research – An International Forum. Espnes har blant annet vært initiativtakeren til Nasjonalt nettverk for helsefremmende forsking og undervisning og European Forum for Health Promotion Research.

### Verv

Espnes har sittet i en rekke nasjonale og internasjonale styrer og råd, som styret for NTNU Samfunnsforsking AS, IUHPE Global Working Group on Salutogenesis (GWGS) og Vetenskapliga Rådet for Centrum för Salutogenes ved University West. Noen av disse rådene og styrene er han per januar 2019 fortsatt medlem av. Han er per januar 2019 mentor ved SUN-senteret ved National University of Singapore, hvor han også er honorary guest professor.[]

Espnes er medlem av Det Kongelige Norske Videnskapers Selskab (DKNVS).

### Politisk virksomhet

Han har sittet i Oppdal kommunestyre i flere perioder. I 2019 ble han valgt til ordfører, som representant for Senterpartiet, med støtte fra Venstre, Kristelig Folkeparti og SV. Espnes var i perioden 2017–2021 Senterpartiets 1. vararepresentant til Stortinget fra Sør-Trøndelag.

Referanser
----------

1. ↑   www.birthday.se[Hentet fra Wikidata]
2. 1 2  «Biografi: Espnes, Geir Arild». *Stortinget* **(norsk)**. 9. mars 2008. Besøkt 20. juli 2019.
3. 1 2  Aalberg, Per Ole (23. oktober 2019). «Espnes overtok ordførerkjedet fra Welander: Hyllet avtroppende ordfører». *OPP*. Arkivert fra originalen 24. oktober 2019. Besøkt 24. oktober 2019.
4. 1 2  «Geir Arild Espnes». *www.ntnu.no*. NTNU. Besøkt 13. januar 2019.
5. ↑  «Center for Health Promotion Research (CHPR)». *www.ntnu.edu* **(engelsk)**. NTNU. Besøkt 13. januar 2019.
6. ↑  «Home - UPNG». *www.upng.ac.pg*. Arkivert fra originalen 17. januar 2019. Besøkt 13. januar 2019.
7. ↑  «NUS - National University of Singapore». *nus.edu.sg* **(engelsk)**. Besøkt 13. januar 2019.
8. ↑  «Medical University of Warsaw». *www.wum.edu.pl*. Besøkt 13. januar 2019.
9. ↑  «Universidade NOVA de Lisboa». *Universidade NOVA de Lisboa* **(portugisisk)**. Besøkt 13. januar 2019.
10. ↑   .  Manglende eller tom `|tittel=` (hjelp)
11. ↑   .  Manglende eller tom `|tittel=` (hjelp)[*død lenke*]
12. ↑  «NTNU Samfunnsforskning - Hjem». *samforsk.no*. Besøkt 13. januar 2019.
13. ↑  . Arkivert fra originalen 13. januar 2019.  Manglende eller tom `|tittel=` (hjelp)
14. ↑  «Singapore Salutogenic Nursing (SUN) Research Programme». *ICN - International Council of Nurses* **(engelsk)**.
15. ↑  «DKNVS | Vi fremmer og formidler vitenskapen» **(engelsk)**. Besøkt 20. juli 2019.

Eksterne lenker
---------------

* (no) Geir Arild Espnes hos Stortinget Rediger på Wikidata

* (no) Geir Arild Espnes hos Norsk senter for forskningsdata politikerarkiv (nedlagt) Rediger på Wikidata
* 

* (no) Publikasjoner av Geir Arild Espnes i forskningsdokumentasjonssystemet CRIStin
* 

* (no) Publikasjoner av Geir Arild Espnes i BIBSYS
* (no) «Geir Arild Espnes». *www.ntnu.no*. NTNU. Besøkt 13. januar 2019.

|  |  |
| --- | --- |
| Oppslagsverk/autoritetsdata | Prabook **·** BIBSYS **·** Stortinget **·** VIAF **·** LCCN **·** ISNI **·** ORCID **·** NKC **·** CRIStin
 |